आसान भाषा में, लेजर चाहे लेस़र एगो अइसन उपकरण हवे जेकरे द्वारा प्रकाश के किरन के एकदम सकेत आ निश्चित मार्ग पर भेजल जा सके ला जवना से कि ऊ प्रकाश के किरण सभ आम प्रकाश से कुछ अलग गुन हासिल क लेला आ कई किसिम के इस्तेमाल में आ सके ला। अइसन उपकरण द्वारा निकले वाली किरन के भी लेजर कहल जाला; लेजर लाइट, लेजर किरन इत्यादि भी कहल जाला। बैज्ञानिक भाषा में लेसर शब्द (Light Amplification by Stimulated Emission of Radiation) के छोट रूप हवे। मने कि अइसन उपकरण जेह में रेडियेशन एमिशन (प्रकाश) के स्टीमुलेट कइ के ओकरा के संबर्धित (एम्पलीफाई) क दिहल जाला।